**סוניק ונאקלס** (באנגלית: **Sonic & Knuckles**) הוא משחק פלטפורמה משנת 1994 שפותח והוצא לאור על ידי סגה. במשחק, השחקן שולט בסוניק הקיפוד ונאקלס הקיפודן כאשר השניים נמצאים במשימה להציל את אי המלאכים; סוניק מנסה לעצור את דוקטור אגמן מלהשיק מחדש את תחנת החלל שלו, ה-Death Egg, בזמן שנאקלס נלחם באחד הרובוטים הנעלים של אגמן, האג-רובו (EggRobo). כמו משחקי סוניק קודמים, השלבים במשחק זה הם מסוג גלילה צדדית במהירויות גבוהות תוך איסוף טבעות והבסת אויבים.

המפתחת, Technical Institute, פיתחה את *סוניק ונאקלס* במקביל לצד קודמו, *סוניק הקיפוד 3*; הם תוכננו להיות משחק שלם עד שאילוצי זמן והגבלות טכניות אילצו את המפתחים לפצל אותם. הקלטת של *סוניק ונאקלס* כללה איתה מתאם המאפשר לשחקנים לחבר את הקלטת של *סוניק 3*, וליצור משחק משולב, ***סוניק 3 ונאקלס***. ניתן לחבר גם את *סוניק הקיפוד 2*, מה שמאפשר לשחקנים לשחק עם נאקלס ב*סוניק 2*.

*סוניק ונאקלס* שוחרר עבור קונסולת הסגה מגה דרייב ב-18 באוקטובר 1994. הוא זכה לביקורות חיוביות לרוב; המבקרים התרשמו מ"ערך השידור החוזר" (Replay value) ומטכנולוגיית Lock-on, למרות הדמיון שלו ל*סוניק 3*. המשחקים נמכרו יחד בארבעה מיליון עותקים ברחבי העולם, והציבו אותם בין משחקי המגה דרייב הנמכרים ביותר. מאז הם שוחררו מחדש באוספים שונים של סוניק הקיפוד לאורך השנים.

עלילה
-----

לאחר אירועי *סוניק 3*, תחנת החלל של דוקטור אגמן, ה-Death Egg, מתרסק באי המלאכים. סוניק נוסע לאי המלאכים כדי לאסוף מחדש את יהלומי הכאוס ולהביס את אגמן, ושוב נכנס לעימות עם נאקלס, שמאמין שסוניק מנסה לגנוב לעצמו את היהלומים. באזור Hidden Palace, סוניק נלחם ומנצח את נאקלס, רק כדי לגלות את אגמן גונב את יהלום המאסטר. נאקלס מנסה לשחרר את היהלום מאגמן, אבל הדוקטור מהמם אותו בעזרת מכת חשמל. פצוע ממכת החשמל, נאקלס מראה לסוניק פורטל שמוביל אותם לאזור Sky Sanctuary, שם תחנת החלל של אגמן חוזרת לפעולה. סוניק חודר ל-Death Egg ומביס את אגמן בתור סופר סוניק, לוקח בחזרה את יהלום המאסטר ומשיב אותו לאי המלאכים, דבר שגורם לאי לעלות חזרה לשמיים.

בסיפורו של נאקלס, המתרחש לאחר סיפורו של סוניק, נאקלס מותקף על ידי אג-רובו, אחד הרובוטים של אגמן. אג-רובו גונב לנאקלס את יהלום המאסטר, ונאקלס רודף אחריו אל השרידים הפגועים של Sky Sanctuary, שם מֶכָּה סוניק (Mecha Sonic) תוקף את נאקלס, אך הורס בטעות את אג-רובו במקום. במהלך הקרב, מֶכָּה סוניק משתמש בכוחו של יהלום המאסטר, מתפתח לסופר מֶכָּה סוניק, והקרב נמשך. נאקלס מביס את מֶכָּה סוניק, מה שגורם לאזור כולו להתמוטט. סוניק מציל את נאקלס בעזרת מטוס הטורנדו ועוזר לו להחזיר את יהלום המאסטר בחזרה לאי המלאכים. אם השחקן מצליח לאסוף את כל יהלומי הכאוס, אי המלאכים חוזר אל השמיים. עם זאת, אם השחקן לא אסף את כל יהלומי הכאוס, אי המלאכים צונח לתוך האוקיינוס פעם נוספת.

משחקיות
-------

מכיוון ש*סוניק ונאקלס* ו*סוניק הקיפוד 3* פותחו בתחילה כמשחק שלם, המשחקיות שלהם מאוד דומה: שניהם משחקי פלטפורמה דו-ממדיים מסוג גלילה צדדית עם עיצוב, גרפיקה ומכניקות משחק כמעט זהים. עם זאת, ב*סוניק ונאקלס*, שלא כמו ב*סוניק 3*, השחקן יכול לבחור רק בסוניק ונאקלס, בזמן שטיילס אינו זמין לבחירה. בנוסף, השחקן לא יכול לשלוט בשתי הדמויות יחד. אין גם מצב מרובה משתתפים או אפשרות שמירה.

סוניק ונאקלס עוברים דרך שישה שלבים, כל אחד מחולקים לשני אקטים (Acts). האקט הראשון בכל שלב מסתיים בקרב מיניבוס עם אחד הרובוטים של דוקטור אגמן, בעוד האקט השני מסתיים בקרב בוס רגיל עם אגמן עצמו (או עם האג-רובו בסיפור של נאקלס). סוניק ונאקלס עוברים את אותם שלבים אך בצורה שונה; סוניק יכול לקפוץ גבוה יותר מנאקלס ויש לו גישה ליכולות מגן ייחודיות, בעוד שנאקלס יכול לדאות ולטפס על קירות. השלבחם כוללים גם קטעים שונים על סמך הדמות שנבחרה, שכן סוניק ונאקלס הם אויבים במשך רוב המשחק.

כמו במשחקים הקודמים, יש גם "שלבים מיוחדים" (Special Stages) שבהם אפשר להשיג את יהלומי הכאוס. ניתן להיכנס אליהם על ידי מציאת טבעות ענק המוסתרות בשלבים: השחקן ממוקם בסביבת תלת מימד ועליו להפוך את כל הכדורים הכחולים לאדומים על ידי ריצה דרכם, אך עליו להימנע מכל הכדורים האדומים, כולל כחולים לשעבר. כדורים צהובים מקפיצים את השחקן למרחקים ארוכים, וכדורים לבנים עם כוכבים אדומים עליהם גורמים לשחקן בכיוון ההפוך. השלמת השלבים המיוחדים מזכה את השחקן ביהלום כאוס; איסוף כל שבעת היהלומים מאפשר לשחקן להפוך לסוניק סוניק או סוניק נאקלס, גרסאות חזקות יותר של הדמויות.

קישורים חיצוניים
----------------

ויקישיתוף מדיה וקבצים בנושא **סוניק ונאקלס** בוויקישיתוף

הערות שוליים
------------

1. ↑  *Sonic & Knuckles* (Genesis) instruction manual, pp. 22–24.
2. ↑  *Sonic & Knuckles* (Genesis) instruction manual, pp. 12–15.
3. ↑  *Sonic & Knuckles* (Genesis) instruction manual, p. 9.
4. ↑  *Sonic & Knuckles* (Genesis) instruction manual, p. 15.